CELEX: 52015PC0474
Language: el
Date: 2015-10-01
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την κατανομή των αλιευτικών δυνατοτήτων βάσει του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται για περίοδο τεσσάρων ετών στη συμφωνία σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 1.10.2015
            COM(2015) 474 final
            2015/0228(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την κατανομή των αλιευτικών δυνατοτήτων βάσει του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται για περίοδο τεσσάρων ετών στη συμφωνία σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               Το Συμβούλιο εξουσιοδότησε την Ευρωπαϊκή Επιτροπή να διαπραγματευθεί, εξ ονόματος της Ευρωπαϊκής Ένωσης, την ανανέωση του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας. Αποτέλεσμα των διαπραγματεύσεων αυτών ήταν η μονογράφηση νέου πρωτοκόλλου από τους διαπραγματευτές στις 10 Ιουλίου 2015. Το νέο πρωτόκολλο καλύπτει περίοδο 4 ετών από την ημερομηνία προσωρινής εφαρμογής που προβλέπεται στο άρθρο 14, ήτοι την ημερομηνία υπογραφής του.
            
            
               Στόχος του πρωτοκόλλου είναι η παροχή αλιευτικών δυνατοτήτων για τα σκάφη της Ευρωπαϊκής Ένωσης στα ύδατα της Μαυριτανίας, λαμβάνοντας υπόψη τις διαθέσιμες επιστημονικές αξιολογήσεις ιδίως εκείνες της Επιτροπής Αλιείας για τον Κεντροανατολικό Ατλαντικό (COPACE) τηρουμένων των επιστημονικών γνωμοδοτήσεων και των συστάσεων της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) εντός των ορίων του διαθέσιμου πλεονάσματος. Η Επιτροπή βασίστηκε, μεταξύ άλλων, στα αποτελέσματα αξιολόγησης προοπτικών σχετικά με τη σκοπιμότητα σύναψης νέου πρωτοκόλλου, η οποία διενεργήθηκε από εξωτερικούς εμπειρογνώμονες. 
            
            
               Στόχος είναι επίσης να ενισχυθεί η συνεργασία μεταξύ της Ευρωπαϊκής Ένωσης και της Ισλαμικής Δημοκρατίας της Μαυριτανίας, προκειμένου να δημιουργηθεί ένα πλαίσιο σύμπραξης για την ανάπτυξη βιώσιμης αλιευτικής πολιτικής και για την υπεύθυνη εκμετάλλευση των αλιευτικών πόρων στην αλιευτική ζώνη της Ισλαμικής Δημοκρατίας της Μαυριτανίας προς το συμφέρον και των δύο μερών.
            
            
               Το πρωτόκολλο προβλέπει αλιευτικές δυνατότητες στις εξής κατηγορίες:
            
            
               –Κατηγορία 1 - Σκάφη αλιείας οστρακόδερμων εκτός αστακού και καβουριών: 5000 τόνοι και 25 σκάφη·
            
            
               –Κατηγορία 2 - Μηχανότρατες (χωρίς ψυκτικές εγκαταστάσεις) και παραγαδιάρικα βυθού για την αλιεία μαύρου μερλούκιου: 6000 τόνοι και 6 σκάφη·
            
            
               –Κατηγορία 3 - Σκάφη αλιείας των βενθοπελαγικών ειδών εκτός μαύρου μερλούκιου με εργαλεία εκτός τράτας 3000 τόνοι και 6 σκάφη·
            
            
               –Κατηγορία 4 - Θυνναλιευτικά γρι-γρι: 12 500 τόνοι (βάρος αναφοράς) και 25 σκάφη·
            
            
               –Κατηγορία 5 - Θυνναλιευτικά με καλάμια και παραγαδιάρικα: 7 500 τόνοι (βάρος αναφοράς) και 15 σκάφη·
            
            
               –Κατηγορία 6 - Μηχανότρατες - ψυγεία πελαγικής αλιείας 247 500 τόνοι και 19 σκάφη·
            
            
               –Κατηγορία 7 - Σκάφη πελαγικής αλιείας χωρίς ψυκτικές εγκαταστάσεις: 15 000 τόνοι (αφαιρούνται από την ποσότητα της κατηγορίας 6 εάν χρησιμοποιούνται) και 2 σκάφη. 
            
            
               Είναι σκόπιμο να καθοριστεί η μέθοδος κατανομής των αλιευτικών δυνατοτήτων μεταξύ των κρατών μελών. Με βάση τα ανωτέρω, η Επιτροπή προτείνει στο Συμβούλιο να εγκρίνει τη συνημμένη πρόταση κανονισμού.
            
            
               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
            
            
               Διεξήχθησαν διαβουλεύσεις με τα ενδιαφερόμενα μέρη στο πλαίσιο της αξιολόγησης του πρωτοκόλλου 2012-2014. Διεξήχθησαν επίσης διαβουλεύσεις με τους εμπειρογνώμονες των κρατών μελών στο πλαίσιο τεχνικών συνεδριάσεων. Οι εν λόγω διαβουλεύσεις κατέληξαν στο συμπέρασμα ότι πρέπει να ανανεωθεί η αλιευτική συμφωνία και να συναφθεί πρωτόκολλο αλιείας με την Ισλαμική Δημοκρατία της Μαυριτανίας.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
            
            
               Η παρούσα διαδικασία κινείται παράλληλα με τις διαδικασίες που αφορούν τις αποφάσεις του Συμβουλίου που εξουσιοδοτούν για την υπογραφή και την προσωρινή εφαρμογή καθώς και για τη σύναψη του πρωτοκόλλου.
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
         
         
            
               Η ετήσια χρηματική αντιπαροχή ανέρχεται σε 59 125 000 ευρώ ετησίως, με βάση:
            
            
               α) συνολικά επιτρεπόμενα αλιεύματα 261 500 τόνους για τις κατηγορίες αλιείας 1, 2, 3, 6 και 7 και βάρος αναφοράς 20 000 τόνους για τις κατηγορίες αλιείας 4 και 5 του πρωτοκόλλου, που αντιστοιχεί σε ποσό συνδεδεμένο με την πρόσβαση ύψους 55 000 000 ευρώ ετησίως και 
            
            
               β) στήριξη της ανάπτυξης της τομεακής αλιευτικής πολιτικής της Ισλαμικής Δημοκρατίας της Μαυριτανίας, ύψους 4 120 000 ευρώ ετησίως. Η εν λόγω στήριξη ανταποκρίνεται στους στόχους της εθνικής πολιτικής στον τομέα της αλιείας και ιδίως στις ανάγκες της Ισλαμικής Δημοκρατίας της Μαυριτανίας όσον αφορά τη στήριξη  της επιστημονικής και τεχνολογικής συνεργασίας, την κατάρτιση, την εποπτεία της αλιείας, την προστασία του περιβάλλοντος και τις υποδομές για την ανάπτυξη.
            
            
               2015/0228 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την κατανομή των αλιευτικών δυνατοτήτων βάσει του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται για περίοδο τεσσάρων ετών στη συμφωνία σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Στις 30 Νοεμβρίου 2006 το Συμβούλιο εξέδωσε τον κανονισμό (ΕΚ) αριθ. 1801/2006 για τη σύναψη συμφωνίας σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας (εφεξής καλούμενη «συμφωνία σύμπραξης»)
                  1
               .
            
            
               (2)Στις 10 Ιουλίου 2015, η Ένωση και η Ισλαμική Δημοκρατία της Μαυριτανίας μονογράφησαν νέο πρωτόκολλο της συμφωνίας σύμπραξης (εφεξής καλούμενο «πρωτόκολλο»). Με το πρωτόκολλο χορηγούνται στα σκάφη της Ένωσης αλιευτικές δυνατότητες στην αλιευτική ζώνη όπου η Ισλαμική Δημοκρατία της Μαυριτανίας ασκεί τη δικαιοδοσία της.
            
            
               (3)Το Συμβούλιο εξέδωσε στις […] την απόφαση …/2015/ΕE
                  2
                σχετικά με την υπογραφή και την προσωρινή εφαρμογή του πρωτοκόλλου.
            
            
               (4)Είναι σκόπιμο να καθορισθεί η μέθοδος κατανομής των αλιευτικών δυνατοτήτων μεταξύ των κρατών μελών για την περίοδο εφαρμογής του πρωτοκόλλου.
            
            
               (5)Σύμφωνα με το άρθρο 10 παράγραφος 1 του κανονισμού (ΕΚ) αριθ. 1006/2008 του Συμβουλίου
                  3
               , εάν διαπιστωθεί ότι οι αλιευτικές δυνατότητες που έχουν χορηγηθεί στην Ένωση δυνάμει του πρωτοκόλλου δεν χρησιμοποιούνται πλήρως, η Επιτροπή ενημερώνει σχετικά τα ενδιαφερόμενα κράτη μέλη. Η απουσία απάντησης εντός της προθεσμίας που ορίζει το Συμβούλιο θεωρείται επιβεβαίωση του γεγονότος ότι τα σκάφη του οικείου κράτους μέλους δεν θα χρησιμοποιήσουν πλήρως τις αλιευτικές τους δυνατότητες κατά τη διάρκεια της εξεταζόμενης περιόδου. Πρέπει συνεπώς να οριστεί η εν λόγω προθεσμία.
            
            
               (6)Είναι συνεπώς σκόπιμο να εφαρμοσθεί ο παρών κανονισμός από την ημερομηνία υπογραφής του πρωτοκόλλου,
            
            
               (7)
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
         
         
            
               1.Οι αλιευτικές δυνατότητες που θεσπίζονται στο πρωτόκολλο σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται για περίοδο τεσσάρων ετών στη συμφωνία σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας (εφεξής καλούμενο «το πρωτόκολλο») κατανέμονται μεταξύ των κρατών μελών ως εξής:
            
            
               α)Κατηγορία 1 - Σκάφη αλιείας οστρακόδερμων εκτός αστακού και καβουριών 
            
            
            
                     
                        Ισπανία
                     
                  
                  
                     
                           4.150 τόνοι
                     
                  
               
                     
                        Ιταλία
                     
                  
                  
                     
                           600 τόνοι
                     
                  
               
                     
                        Πορτογαλία
                     
                  
                  
                     
                           250 τόνοι
                     
                  
               
            
               Στην κατηγορία αυτή, το πολύ 25 σκάφη μπορούν να αναπτύσσονται ταυτόχρονα στα μαυριτανικά ύδατα.
            
            
            
               β)Κατηγορία 2 - Μηχανότρατες (χωρίς ψυκτικές εγκαταστάσεις) και παραγαδιάρικα βυθού για την αλιεία μαύρου μερλούκιου 
            
            
            
                     
                        Ισπανία
                     
                  
                  
                     
                        6 000 τόνοι
                     
                  
               
            
               Στην κατηγορία αυτή, το πολύ 6 σκάφη μπορούν να αναπτύσσονται ταυτόχρονα στα μαυριτανικά ύδατα. 
            
            
               γ)Κατηγορία 3 - Σκάφη αλιείας των βενθοπελαγικών ειδών εκτός μαύρου μερλούκιου με εργαλεία εκτός τράτας 
            
            
            
               Ισπανία
                     3 000 τόνοι
            
            
            
               Στην κατηγορία αυτή, το πολύ 6 σκάφη μπορούν να αναπτύσσονται ταυτόχρονα στα μαυριτανικά ύδατα. 
            
            
            
               δ) Κατηγορία 4 - Θυνναλιευτικά γρι-γρι:
            
            
         
         
            
               Ισπανία                     
                     17 ετήσιες άδειες
            
            
               Γαλλία
                     8 ετήσιες άδειες
            
            
               ε)Κατηγορία 5 - Θυνναλιευτικά με καλάμια και παραγαδιάρικα επιφανείας
            
            
            
               Ισπανία
                     14 ετήσιες άδειες
            
            
               Γαλλία
                     1 ετήσια άδεια
            
            
               στ)Κατηγορία 6 - Μηχανότρατες - ψυγεία πελαγικής αλιείας
            
            
            
               Γερμανία
                     12 560 τόνοι
            
            
               Γαλλία
                     2 615 τόνοι
            
            
               Λετονία
                     53 913 τόνοι
            
            
               Λιθουανία
                     57 642 τόνοι
            
            
               Κάτω Χώρες
                     62 592 τόνοι
            
            
               Πολωνία
                     26 112 τόνοι
            
            
               Ηνωμένο Βασίλειο
                     8 531 τόνοι
            
            
               Ιρλανδία
                     8 535 τόνοι
            
            
            
               Κάθε χρόνο ισχύος του πρωτοκόλλου τα κράτη μέλη διαθέτουν τον κατωτέρω αριθμό τριμηνιαίων αδειών:
            
            
            
               Γερμανία
                     4
            
         
         
            
               Γαλλία
                     2
            
            
               Λετονία
                     20
            
            
               Λιθουανία
                     22
            
            
               Κάτω Χώρες
                     16
            
            
               Πολωνία
                     8
            
            
               Ηνωμένο Βασίλειο
                     2
            
            
               Ιρλανδία
                     2
            
            
            
            
            
               Τα κράτη μέλη ενημερώνουν την Επιτροπή αν ορισμένες άδειες μπορούν να τεθούν στη διάθεση άλλων κρατών μελών.
            
            
            
               Στην κατηγορία αυτή, το πολύ 19 σκάφη μπορούν να αναπτύσσονται ταυτόχρονα στα μαυριτανικά ύδατα.
            
            
            
            
               ζ)Κατηγορία 7 — Σκάφη πελαγικής αλιείας χωρίς ψυκτικές εγκαταστάσεις
            
            
               Ιρλανδία
                     
                     
                     15 000 τόνοι
            
            
            
               Σε περίπτωση μη χρησιμοποίησής τους, οι εν λόγω αλιευτικές δυνατότητες μεταφέρονται στην κατηγορία 6 βάσει της κλείδας κατανομής της κατηγορίας αυτής. Η Ιρλανδία ενημερώνει την Επιτροπή, το αργότερο έως την 1η Ιουλίου κάθε έτους κατά το οποίο ισχύει το πρωτόκολλο, αν κάποιες αλιευτικές δυνατότητες μπορούν να τεθούν στη διάθεση άλλων κρατών μελών.
            
            
               2. Εάν οι αιτήσεις έκδοσης αδειών αλιείας των κρατών μελών που αναφέρονται στην παράγραφο 1 δεν εξαντλήσουν τις αλιευτικές δυνατότητες που καθορίζονται στο πρωτόκολλο, η Επιτροπή λαμβάνει υπόψη τις αιτήσεις αδειών αλιείας οποιουδήποτε άλλου κράτους μέλους, σύμφωνα με το άρθρο 10 του κανονισμού (ΕΚ) αριθ. 1006/2008.
            
         
         
            
               3.Η προθεσμία εντός της οποίας τα κράτη μέλη υποχρεούνται να επιβεβαιώσουν ότι δεν θα χρησιμοποιήσουν πλήρως τις αλιευτικές δυνατότητες δυνάμει της συμφωνίας, όπως αναφέρεται στο άρθρο 10 παράγραφος 1 του κανονισμού (ΕΚ) αριθ. 1006/2008, ορίζεται σε δέκα εργάσιμες ημέρες από την ημερομηνία κατά την οποία η Επιτροπή τα ενημερώνει ότι οι αλιευτικές δυνατότητες δεν χρησιμοποιούνται πλήρως.
            
            
               Άρθρο 2
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. 
            
            
               Εφαρμόζεται από την ημερομηνία υπογραφής του πρωτοκόλλου.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  Κανονισμός (ΕΚ) αριθ. 1801/2006 του Συμβουλίου, της 30ής Οκτωβρίου 2006, για τη σύναψη συμφωνίας σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας (ΕΕ L 343 της 8.12.2006, σ. 1).
               
               
                  
                     (2)
                  Απόφαση (ΕΕ) .... του Συμβουλίου για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται για περίοδο τεσσάρων ετών στη συμφωνία σύμπραξης στον τομέα της αλιείας μεταξύ της Ευρωπαϊκής Ένωσης και της Ισλαμικής Δημοκρατίας της Μαυριτανίας (ΕΕ L ..... της ......, σ. ....).
               
               
                  
                     (3)
                  Κανονισμός (ΕΚ) αριθ. 1006/2008 του Συμβουλίου, της 29ης Σεπτεμβρίου 2008, σχετικά με τις άδειες αλιείας κοινοτικών αλιευτικών σκαφών εκτός των υδάτων της Κοινότητας και για την πρόσβαση σκαφών τρίτων χωρών στα ύδατα της Κοινότητας, την τροποποίηση των κανονισμών (ΕΟΚ) αριθ. 2847/93 και (ΕΚ) αριθ. 1627/94 και την κατάργηση του κανονισμού (ΕΚ) αριθ. 3317/94 (ΕΕ L 286 της 29.10.2008, σ. 33).